Document ID: 32006R1279

UREDBA KOMISIJE (ES) št. 1279/2006
z dne 25. avgusta 2006
o določitvi posebnega kmetijskega menjalnega tečaja za tržno leto 2005/2006, ki velja za najnižje cene sladkorne pese in proizvodne dajatve ter dodatne dajatve v sektorju sladkorja za valute držav članic, ki niso prevzele enotne valute
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov za sladkor (1),
ob upoštevanju Uredbe Komisije (EGS) št. 1713/93 z dne 30. junija 1993 o posebnih podrobnih pravilih za uporabo kmetijskega menjalnega tečaja v sektorju sladkorja (2) in zlasti člena 1(3) Uredbe,
ob upoštevanju naslednjega:
(1)
Uredba Sveta (ES) št. 318/2006 je od tržnega leta 2006/2007 nadomestila Uredbo Sveta (ES) št. 1260/2001 z dne 19. junija 2001 o skupni ureditvi trgov (3). Uredba (ES) št. 1260/2001 ostane veljavna še za tržno leto 2005/2006.
(2)
Iz člena 1(1) Uredbe (EGS) št. 1713/93 izhaja, da se najnižje cene sladkorne pese iz člena 4 Uredbe (ES) št. 1260/2001 in proizvodne dajatve ter dodatne dajatve iz členov 15 in 16 navedene uredbe, menjajo v nacionalne valute z uporabo posebnega kmetijskega menjalnega tečaja, enakega povprečju, izračunanemu po načelu časovnega razmerja, kmetijskih menjalnih tečajev, ki se uporabljajo v zadevnem tržnem letu.
(3)
Od 1. januarja 1999 je treba v skladu z Uredbo Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za euro (4) omejiti določitev menjalnih tečajev na posebne kmetijske menjalne tečaje med eurom in nacionalnimi valutami držav članic, ki niso prevzele enotne valute.
(4)
Za tržno leto 2005/2006 je treba določiti posebni kmetijski menjalni tečaj za najnižje cene sladkorne pese in proizvodne dajatve ter dodatne dajatve v različnih nacionalnih valutah -
SPREJELA NASLEDNJO UREDBO:
Člen 1
Posebni kmetijski menjalni tečaj za menjavo najnižjih cen sladkorne pese iz člena 4 Uredbe (ES) št. 1260/2001 in proizvodnih dajatev in, kadar je to potrebno, dodatnih dajatev iz členov 15 in 16 navedene uredbe, v vsako od nacionalnih valut držav članic, ki niso prevzele enotne denarne valute, je za tržno leto 2005/2006 določen v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. avgusta 2006

Labels: 2
15
17
6